ཤེས་རྟོགས་བྱུང་བར་གཞིགས་ན།སྐུ་ཞབས་ཧའེ་ཁྲུན་ཧྲེང་ལགས་ཀྱིས་ཉར་ཚགས་གནང་བའི་གནའ་དཔེའི་ཁྲོད་གཙོ་བོ་བོད་ཡིག་གི་ལོ་རྒྱུས་ཡིག་ཚགས་བྲིས་མ་དང་ཡིག་ཚགས་དཔར་མ།པེ་ཅིན་པར་མའི་རྒྱུད་བཞི་སོགས་དང་།ནང་སོག་གི་ཨུ་ཀྲུ་མུའུ་ཆིན་དགོན་སོགས་དགོན་སྡེ་མང་པོའི་ཡིག་ཚགས་ཡིག་ཆ་དང་ཆིང་རྒྱལ་རབས་སྐབས་ཀྱི་ཁ་ལ་ཆིན་ཐུ་མོ་ཐེ་ས་ཁུལ་གྱི་སྐུ་དྲག་ཐ་བུ་ནང་གི་རྒྱུ་ནོར་དང་དེར་རྒྱུད་འཛིན་བྱེད་སྟངས་སོགས་དཔེ་མཚོན་དུ་བྱས་པའི་ལོ་རྒྱུས་ཡིག་ཚགས།མན་ཇུ་རིགས་ཀྱི་ལོ་རྒྱུས་ཡིག་ཚགས་སོགས་གྲངས་ཉུང་མི་རིགས་ཀྱི་རིག་དངོས་༥༠༠༠ལྷག་ཙམ་ཉར་ཚགས་གནང་ཡོད་ཅིང་།དེའི་ཁྲོད་བོད་ཡིག་གི་གནའ་དཔེའི་རིག་དངོས་༤༠༠༠ལ་ཉེ་བ་དང་།སོག་རིགས་ཀྱི་གནའ་དཔེའི་ཡིག་ཚགས་༡༠༠༠ལྷག་ཙམ།ད་དུང་རྒྱ་རིགས་དང་མན་ཇུ་རིགས་སོགས་མི་རིགས་གཞན་གྱི་རིག་དངོས་བརྒྱ་ལྷག་ཙམ་བཅས་བསྡུ་རུབ་ཉར་ཚགས་གནང་ཡོད་པ་རེད།དེ་དག་གི་ནང་དོན་གཙོ་བོ་སྐད་བརྡ་དང་།རྩོམ་རིགལོ་རྒྱུས།ཆོས་ལུགས།དམངས་སྲོལ་སོགས་ཁྱབ་ཁོངས་ཧ་ཅང་མང་པོ་དང་འབྲེལ་བ་ཡོད་ཅིང་ཁོང་གིས་རྣམ་ཀུན་དཔེ་རྙིང་དེ་དག་རིན་མེད་ངང་ཚན་པ་དང་ཞིབ་འཇུག་ཁང་སོགས་ལ་ཞལ་འདེབས་སུ་ཕུལ་བས།དེས་མི་རིགས་རིག་གཞུང་གི་ཞིབ་འཇུག་ལ་རོལ་བཞིན་པའི་མཁས་དབང་ཚོར་ཡིག་ཚགས་ཀྱི་དཔྱད་གཞི་རྒྱ་ཆེ་ཞིང་གཏིང་ཟབ་པ་ཞིག་མཁོ་འདོན་བྱས་ཡོད་ལ།ང་ཚོ་སྐྱེ་བོ་ཕལ་པ་ཚོས་རང་མི་རིགས་ཀྱི་གནའ་བོའི་རིག་གཞུང་དང་མེས་པོའི་མཛད་རྗེས་ལ་ཕྱིར་བལྟ་བྱེད་པའི་སྒོ་མོ་ལེགས་པོ་ཞིག་ཕྱེ་བར་མཛད་ཡོད།